Μάνος Σταραμόπουλος

Ο Μάνος Σταραμόπουλος είναι Έλληνας δημοσιογράφος και αναλυτής διεθνούς ποδοσφαίρου και υποθέσεων.

Βιογραφία 

Γεννήθηκε στην Αθήνα στις 10 Απριλίου 1958. Σπούδασε οικονομικά και διοίκηση επιχειρήσεων στο BCA.

Επαγγελματική πορεία 

Ενώ σπούδαζε, ξεκίνησε τη συνεργασία του με την Αυγή και τη Βραδυνή το 1978, γράφοντας και μελετώντας πάντα για το ευρωπαϊκό και παγκόσμιο ποδόσφαιρο. Έχει καλύψει διά ζώσης όλους τους τελικούς του Champions League (τη μετεξέλιξη δηλαδή του κυπέλλου πρωταθλητριών). Είναι ο παλαιότερος εν ενεργεία διεθνολόγος του Αθλητικού Τύπου στην Ελλάδα.

Την άνοιξη του 1983 μετακινείται με μετεγγραφή στον Ελεύθερο Τύπο από τον αείμνηστο Χρήστο Ράπτη (τον μεγάλο του δάσκαλο) ως επικεφαλής των διεθνών. Παράλληλα το 1985 ξεκινά συνεργασία με το Φως των σπορ. Το 1988 το έγκυρο γαλλικό αθλητικό περιοδικό France Football με την αποχώρηση του Γιάννη Διακογιάννη, τον χρίζει ανταποκριτή του στην Ελλάδα όπου παραμένει έως σήμερα. Λίγα χρόνια μετά, η πορτογαλική εφημερίδα A Bola τον εντάσσει στο δυναμικό της επίσης ως ανταποκριτή της, όπως το ίδιο πραγματοποιεί και το ισπανικό περιοδικό Don Balon αλλά και η αθλητική εφημερίδα της ίδιας χώρας Mundo Deportivo.

Το 1995 συνεργάζεται με την ΕΡΤ3. Στη συνέχεια συνεργάσθηκε κατά σειρά με τις εφημερίδες Sportime, Associated Press (διεθνές ειδησεογραφικό πρακτορείο), Golden Foot Calciomercato (ιταλικό) , Xinhua (κινεζικό πρακτορείο ειδήσεων) Ποντάρισμα και Δημοκρατία.

To 2013 ξεκίνησε συνεργασία με το ισπανικό Discoveryfootball. Το 2011 δούλεψε ως αναλυτής για το Champions League στην ΕΡΤ, ενώ συμμετείχε και στην «Αθλητική Κυριακή» με διεθνές ρεπορτάζ. Είναι ο μοναδικός Έλληνας δημοσιογράφος που ψηφίζει κάθε χρόνο για τη Χρυσή Μπάλα το ανώτατο βραβείο για τον κορυφαίο ποδοσφαιριστή του κόσμου, καθώς και για το World Soccer (βρετανικό περιοδικό) και το αμερικανικό Laureus (βραβεύει τον καλύτερο αθλητή παγκοσμίως). Έχει πάρει συνεντεύξεις από τους μεγαλύτερους ποδοσφαιριστές (Πελέ, Ντιέγκο Μαραντόνα, Ζινεντίν Ζιντάν, Ροναλντίνιο, Γιόχαν Κρόιφ, Φραντς Μπεκενμπάουερ, Μισέλ Πλατινί κ.ά.), παράγοντες (Τζάνι Ινφαντίνο, Ζεπ Μπλάτερ, Ανχέλ Βιγιάρ, Μισέλ Πλατινί, Πέτρο Θεοδωρίδη, Λαρς-Κρίστερ Όλσεν, Λέναρτ Γιόχανσον κ.ά.), ευρωβουλευτές (Ανδρούλλα Βασιλείου, Σαντιάγο Φίσας, Ζαν-Λικ Ντεάν, κ.ά.).

Ήταν εισηγητής του Ελληνοκυπριακού Συνεδρίου τον Οκτώβριο του 2006 στη Λεμεσό με θέμα «ΤΟ ΠΟΔΟΣΦΑΙΡΟ ΣΤΗΝ ΕΥΡΩΠΑΙΚΗ ΕΝΩΣΗ». Ηταν συντονιστής και εισηγητής στο σεμινάριο της Ευρωπαικής Ένωσης για τον Περιφερειακό Τύπο.  

Είναι γέννημα θρέμμα Αθηναίος (μέλος του Συλλόγου Αθηναίων). Είναι μέλος του Πανελλήνιου Συνδέσμου Αθλητικών Συντακτών (ΠΣΑΤ), της Ένωσης Συντακτών Ημερησίων Εφημερίδων Αθηνών (ΕΣΗΕΑ), της Ένωσης Ξένων Ανταποκριτών, μέλος της επιτροπής ποδοσφαίρου της παγκόσμιας ομοσπονδίας αθλητικών συντακτών (AIPS), μέλος της Media Task Force, μέλος της Διεθνούς Ομοσπονδίας Ιστορίας και Στατιστικής του Ποδοσφαίρου (IFFHS), μέλος των Lions και του Ελληνικού Ερυθρού Σταυρού. Είναι ο πρώτος επίσημος Έλληνας ναυαγοσώστης.

Διακρίσεις 

 ΒΡΑΒΕΙΟ ΠΣΑΤ: Για την στήλη το Σ/Κ του μετανάστη 2001
 ΒΡΑΒΕΙΟ ΕΕΔ (Ενωση Ευρωπαίων Δημοσιογράφων): "Κωνσταντίνος Καλλιγάς" 2015
 ΒΡΑΒΕΙΟ UNESCO Πειραιώς και Νήσων :για την προσφορά του στην δημοσιογραφία (2016)
 ΒΡΑΒΕΙΟ ΠΣΑΠ (Πανελληνίου Συνδέσμου Αμειβομένων Ποδοσφαιριστών):2016 για την συμβολή του στην αναβάθμιση του ρόλου του επαγγελματία ποδοσφαιριστή, σε ανευρωπαϊκό μάλιστα επίπεδο

Συνεργασίες 

 ΕΦΗΜΕΡΙΔΕΣ: Η Αυγή (1978), Η Βραδυνή (1978). Την άνοιξη του 1983 μεταγράφηκε στον Ελεύθερο Τύπο (έως το 2007). Το 1985 συνεργάζεται με το Φως των σπορ (έως το 1995). Έκτοτε η πορεία του είναι: Sportime (2007-09), Ελεύθερος Τύπος (2009-14), Ποντάρισμα (2014-2015) Δημοκρατία.
 ΑΝΤΑΠΟΚΡΙΤΗΣ ΞΕΝΟΥ ΤΥΠΟΥ: France Football, L'Equipe, A Bola, Don Balon, Mundo Deportivo, Xinhua, Associated Press, Calciomercato.com, Discoveryfootball.com
 ΤΗΛΕΟΡΑΣΗ: ΕΡΤ , ΕΡΤ3
 ΡΑΔΙΟΣΤΑΘΜΟΙ – ΙΝΤΕΡΝΕΤΙΚΟΙ: ΣΠΟΡ FM 94.6, AlphaSports, Amagi.gr
 ΙΣΤΟΣΕΛΙΔΕΣ: AlphaSports.gr, Alpha News.gr, Dailygoal.gr, Ritorno2015.com

Βιβλιογραφία 

Ο Μάνος Σταραμόπουλος έχει μεταφράσει και διασκευάσει τo βιβλίο των ρεκόρ GUINNESS (1990) καθώς και αυτό του παγκοσμίου κυπέλλου (1990).

Έλληνες δημοσιογράφοι